rlitschk/wikidir huggingface dataset:
Jeremy Renner (* 7. Januar 1971 in Modesto, Kalifornien) is en US-amerikaanschen Film- un Theaterschauspeler. Renner is de öllste vun söss Kinner. He hett twee Börder un dree Süstern. He hett eerst teemlich laat anfungen, sik mit de Schauspeleree to befaten. Sien Filmdebüt weer 1995 de Filmkummedie Senior Trip. Gröttere Bekanntheit kreeg he vör allen dör sien Rullen in 28 Weeks Later un The Hurt Locker. Vör den letzten weer he 2010 to’n eersten mol för den Oscar vörslahn in de Kategorie Best Schauspeler. För sien Nevenrull in The Town is he dat Johr dorop wedder vörslahn wesen. Ofschoonst he laat in dat Gewarf instegen is, hett he al in tallrieke Filmen mitmaakt. Butendem weer he ok al in Warfspots un in Musikvideos to sehn. Renner is en spoodrieken Schauspeler, de för sien Arbeit al 43 mol (Stand: Januar 2013) för Filmpriesen vörslahn weer, dorünner ok tweemol för den Oscar. Wunnen hett he dorvun 21 Utteken, so as: 2001: den Speelfilmpries vun’t New York International Independent Film & Video Festival in de Kategorie Best Nevendorsteller för Fish in a Barrel 2006: den Dorstellerpries vun’t Palm Beach International Film Festival för Neo Ned 2008: den Slate Award in de Kategorie Best
Disse Artikel is man blots en Stubben. Du kannst Wikipedia helpen un em verbetern. Joshua David Duhamel (* 14. November 1972 in Minot, Noord-Dakota) is en US-amerikaanschen Filmschauspeler de vör allen dör sien Rull in de Feernsehreeg Las Vegas bekannt wurr. Josh Duhamel in de Internet Movie Database (engelsch)
De Oscars 1934 sünd an’n 16. März 1934 in’t Ambassador Hotel in Los Angeles utgeven worrn, wat dormit de sösste Oscarvergaav weer. Uttekent weern dorbi Filmen ut de Tiet vun’n 1. August 1932 un den 31. Dezember 1933. Dat Johr dorför hett dat keen Oscars geven, vunwegen dat man in tokamen Tieten jümmer de Filmen ut dat Vörjohr ehren wull. Modereert weer de Vergaav vun Will Rogers. As ne’e Kategorie is de Beste Helpsmann vun’n Speelbaas dortokamen. Man, disse Kategorie hett dat blots fief Johren lang geven. An’n fakensten nomineert – veermol neemlich – weer dat Johr de dree Filmen Cavalcade, A Farewell to Arms un Lady for a Day. Mit dree Oscars hett Cavalcade de meisten dorvun wunnen. Cavalcade (dt.: Kavalkade) vun Fox Film Corporation 42nd Street (dt.: Die 42. Straße) vun Warner Bros. A Farewell to Arms (dt.: In einem anderen Land) vun Paramount I Am a Fugitive from a Chain Gang (dt.: Jagd auf James A.) vun Warner Bros. State Fair (dt.: Jahrmarktsrummel) vun Fox Film Corporation Lady for a Day (dt.: Lady für einen Tag) vun Columbia Smilin’ Through (dt.: Liebesleid) vun Metro-Goldwyn-Mayer The Private Life of Henry VIII (dt.: Das Privatleben Heinrichs VIII.) vun London
Renáta Tomanová (* 9. Dezember 1954 in Jindřichův Hradec) is en ehmalge tschechoslowaaksch Tennisspelerin. 1976 reck de Tschechin de Endspelen in't Daameenzel bi de Australian Open un de French Open. In Paris verlor se gegen Sue Barker un in Melbourne gegen de ehmalge Weltranglisteneerste Evonne Goolagong. Nah den Titelgewinn vun den Deernswettbewarf 1972 in Paris hett se 1978 mit hör Düppelpartnerin Betsy Nagelsen den Titel in' Daamdoppel bi de Australian Open wunnen. In't Finale hebbt se Naoko Sato un Pam Whytcross in twee Sätzen mit 7:5, 6:2 slahn. Ehrn tweet Major-Titel wunn Tomanová mit hör Landsmann Pavel Složil in dat Mixed-Düppel bi de French Open. WTA-Profil (engelsch) ITF-Profil Renáta Tomanová up www.tennis-spieler.com
Werner Widmayer (* 17. Mai 1909 in Kiel; † 14. Juni 1942 in Russland) weer en düütsch Footballspeler un de öllere Bröer vun den legendären Footballtrainer Herbert Widmayer. He speel sowohl in den Vereen as ok in de Natschonalmannschap as Middelfeldspeler. De steile Karriere vun den schöötstarken un technisch bannig starken Werner Widmayer fung all mit teihn Johr bi den Vereen Holsteen Kiel an. Mit sien ideenriek Speel kreeg he regelmatig Szenenapplaus un wurr gau to en vun de Leevsten vun de Fans. He weer en richtig Multitalent, denn, neben Football speel he ok spoodriek Tennis un Dischtennis, liekers weer he an' besten as Footballspeler. As jüngste Speler in' Kader vun de eerst Mannschap vun Holstein Kiel wunn he 1929 de Norddüütsch Football-Viezmeesterschap, un een Johr later de Meestgerschap. He wurr 16 mal in de norddüütsch Footballutwahl beroopen. 1930 funn dat Endspeel um den Düütsch Footballmeesterschap statt. In en vun de grootoordigsten Finals um disse Meesterschap gelung Werner Widmayer all in de 4. Minüüt dat Führungsdoor för de Kieler. Dat Speel an' 22. Juni 1930 in dat Düsseldörper Rhienstadion gung för 40.000 Tokiekers mit en 5:4 Sieg för Hertha BSC to Enn: Mit sien 5 Doren in de Meesterschapsrunde keem
Chadwick A. Trujillo (* 22. November 1973) is en US-amerikaansch Astronom. Nahdem he sien Doktertitel 2000 an de University of Hawaii makt hett, arbeit Trujillo an de Gemini-Steernwacht up dat Rebeet vun den Kuipergördel un dat butere Sünnsystem as ok dat Entstahn vun dat Sünnsystem un anner Planetensysteme. Bi de Söök nah hell transneptunischen Objekten weer he ünner annern an dat Opdecken vun de Dwargplaneten Eris un Makemake as ok de groot Asteroiden Quaoar, Sedna, (90482) Orcus un 1999 DE9 bedeeligt. Homepage vun Chad Trujillo (engelsch)
Henry „Hank“ D'Amico (* 21. März 1915 in Rochester (New York); † 3. Dezember 1965 in New York City) weer en US-amerikaansch Jazz-Klarinettist. Hank D'Amico speel anfangs Vigelien, wessel denn aber to de Klarinett un harr in Buffalo (New York) eerste Uptreden. He fung sien Musikerkarriere in Bands an, de an de Grood Seen tüschen Chicago un Buffalo uptreden sünd. 1936 speel he bi Paul Specht un wessel gliek dornah to Red Norvo. 1938 is he mit en eegen Oktett in Radiosendungen uptreden; 1939 gung he för en körten Tied to Norvos Band torüch. 1940/41 speel he in dat Orchester vun Bob Crosby un weer 1941 Baas vun en eegen Bigband. D'Amico hett denn jeweils en körten Tiet in de Bands vun Les Brown, Benny Goodman un nochmals bi Norvo arbeit, bevör he as Studiomusiker för den Radiosender ABC in New York tätig weerr. Dorneben speel he mit Miff Mole un Tommy Dorsey. Nah teihn Johren bi ABC arbeit D'Amico 1954 bi Jack Teagarden. Dornah speel he meest in lüttgere Formatschonen un hett af un an eegen Gruppen leit. 1964 is he bi de Weltutstellung in New York mit dat Trio vun Morey Feld uptreden. In de Loop vun sien
Barney Bigard, eegentlich Leonard Albany Bigard, (* 3. März 1906 in New Orleans, Louisiana; † 27. Juni 1980 in Culver City, Kalifornien) weer en US-amerikaansch Jazz-Klarinettist. Bigard stammt ut en kreoolsch Familie un harr en Hoopen vun musizeeren Verwandten; sien Cousins weern Natty Dominique un Armand J. Piron. Sien eerst Klarinettenünnerricht kreeg he bi Lorenzo Tio jr., en vun de bedüüdenst Klarinettisten vun de fröj Johren vun den New Orleans Jazz. As Teenager speel he all in dat berühmt „Tom Anderson’s“, en Cabaret, in dat en Reeg vun führend swaart Jazzmusiker in de swaaker wurrn Daag vun Storyville uptreden deen. As Klarinettist un Tenorsaxophonist speel he 1922 bi Albert Nicholas. Nahdem he kört bi Octave Gaspard, Amos White un Luis Russell arbeit harr, gung he to Nicholas torüch un gung mit hüm 1924 nah Chicago. 1925 kreeg Bigard dor en Engagement bi King Oliver, de in’ Plantation Cafe uptreden dee. Nah eenig kört Tüschenstatschonen – ünner annern in de Band vun Luis Russell, de in dat legendär Harlemer Fröhlokal „The Nest“ speel – wessel he in’ Januar 1928 in dat Orchester vun Duke Ellington. In de 14 Johren vun sien Togehörigkeit to disse Formatschoon wurr he weltbekannt un droog dör
De Oscars 1935 sünd an’n 27. Februar 1935 in’t Biltmore Hotel in Los Angeles vergeven worrn, wat de sövte Oscars-Vergaav wesen is. Dorbi weern Filmen uttekent, de in dat Vörjohr 1934 rutbröcht weern. Bi disse Vergaav geev dat to’n eersten mol de Kategorie Best Snitt un de beiden Musikkategorien Best Leed un Best Filmmusik. De Moderatschoon weer vun Irvin S. Cobb maakt. An’n fakensten weer ditmol de Film One Night of Love in glieks söven Kategorien vörslahn. De meisten – neemlich fief – Oscars wunnen hett It Happened One Night. Dat is dormit de eerste Film wesen, de in all fief Hööftkategorien uttekent worrn is. It Happened One Night (dt.: Es geschah in einer Nacht) vun Columbia The Barretts of Wimpole Street vun Metro-Goldwyn-Mayer Cleopatra vun Paramount The Thin Man (dt.: Der dünne Mann) vun Metro-Goldwyn-Mayer Here Comes the Navy vun Warner Bros. The House of Rothschild (dt.: Die Rothschilds) vun 20th Century Pictures Flirtation Walk vun First National Imitation of Life vun Universal One Night of Love vun Columbia The Gay Divorcee (dt.: Tanz mit mir!) vun RKO Radio Viva Villa! (dt.: Schrei der Gehetzten) vun Metro-Goldwyn-Mayer The White Parade vun Jesse L. Lasky Frank Capra för It Happened
Nair Al Saif (araabsch ‏نير السيف‎; Nair as-Saif „De Helle in’t Sweert“) is de Egennaam vun den Steern ι Orionis in’t Steernbild Orion. He steiht dor ’n beten wat süüdlich vun’n Orionnevel (M 42). De schienbore Helligkeit vun Nair Al Saif is 2,77mag, de dormit de achthellste Steern vun dat Steernbild. Nair Al Saif is de ünnerste vun de dree Steerns, de de Formatschoon vun’t so nöömte „Sweert vun’n Orion“ billn doot. Sien Naam bedüüt op plattdüütsch so veel „De Helle in’t Sweert“, wat dorop henwiest, dat he de hellste vun de dree Sweert-Steerns is. Ut dat Vermeten vun de Parallax is en Afstand vun de Eer vun ruchweg 2.300 Lichtjohren afleidt worrn. Nair Al Saif is en Veerfacksteernsystem, wobi de Hööftsteern en spektroskoopschen Dubbelsteern is mit en Ümlooptiet vun üm un bi 29 Daag. Dat System besteiht ut en blauen Rees mit den Spektraltyyp O9 III un en üm twee Gröttenklassen düsteren Steern vun’n Spektraltyyp B0.8 III/IV. Dat Tosamenstöten vun’n Steernwind vun dat Poor maakt System to en starken Röntgenborn. Intressant is, dat de beiden Steerns in dat System verschedene Öller hebbt: De düstere Steern is ruchweg dubbelt so oolt, as de helle. De grote Exzentrizität vun de Ümloopbahn
Kathy Kirby (börgerlich Kathleen O’Rourke; * 20. Oktober 1938 in Ilford, Essex; † 19. Mai 2011) weer en britische Singersche. Se is in de 1960er Johren mit verschedene Titels in ehr Heimatland bekannt worrn un hett 1965 an’n Eurovision Song Contest deelnahmen. In fröhe Johren is ehr Stimm as en feinen Sopran togang kamen. So hett Kirby beslaten, dat se Opernsingersche warrn wull. As se in’t Ilford Palais den britischen Musiker Bert Ambrose drapen harr, güng dat mit ehr Loopbahn los. Se hett sik sien Musikgrupp anslaten un bleev dree Johren bi jem. Ok later noch weer Ambrose Kirby ehr Manager un Mentor, bit he 1971 doodbleev. Ehr Utsehn is in’n Verlopp vun de Tiet to ehr Markenteken worrn. De Lippen hett se sik knallroot sminkt un ehr Hoor weern so blondeert, dat se faken mit Marilyn Monroe vergleken worrn is. Dat hett ehr den Ökelnaam Blonde Bombshell inbröcht. In de Johren 1963 un 1964 weer se mit veer Hits in de Top20 vun de britischen Charts. An meisten Spood harr ehr Coverfaten vun Secret Love, dat Doris Day inst sungen hett. Kirby weer 1965 vun de BBC utwählt, för Grootbritannien an’n Eurovision Song Contest deeltonehmen. As dat in den
Hirotaka Takeuchi (* 8. Januar 1971) is en japaansch Bargstieger. Tüschen 1995 un 2012 hett he all 14 Achtduusender besteegen. He is der eerste Japaner un de dartgiste Minsch överhoopt, de dat schafft hatt. Dree Mal – an’ Mount Everest, an’ K2 un an’ Makalu – hett he up Tosatzsuerstoff to Ünnerstütten torüchgreepen. Takeuchi is en langjohrigen Früen vun Ralf Dujmovits un sien Fru Gerlinde Kaltenbrunner, mit de he mehrere Expeditschonen ünnernommen hett. So weern se 2005 mit hüm an' Mount Everest, as he en Höhenhirnödem kreeg. Siet Anfang vun disse Früendschap bruukt Takeuchi de Tosatzsuerstoff nich mehr. 2007 weer he Deelnehmer vun en Expeditschoon to'n Gasherbrum II vun Amical Alpin, dat dormals vun Dujmovits leit wurr. Bi disse Expeditschoon keemen twee Bargstieger to Dood, he sülvst överleev swoor verletzt. In dat folgend Johr kunn he den Barg denn aber spoodriek bestiegen, wenn ok mit Titanstiften in' Körper. [1], Eberhard Jurgalski, Climbers who have ascended to the summits of all of the world’s 14 mountains over 8000 metres, 8000ers.com, engelsch, Togreep an 27. Mai 2012, PDF, ca. 10,6 KB [2] Japaner will auf alle 14 Achttausender, Focus online, düütsch, 16. Mai 2012, afropen an' 29.05.2012
De Corinthians, an un for sik Sport Club Corinthians Paulista, is en brasiliaansch Football-Vereen ut São Paulo. Grünnt wurrn is he an'n 1. September 1910. Weltpokal: 2000 Brasiliaansch Meester: 1990, 1998, 1999, 2005, 2011 Brasiliaansch Pokal: 1995, 2002, 2009 São Paulo Meester: 1914, 1916, 1922, 1923, 1924, 1928, 1929, 1930, 1937, 1938, 1939, 1941, 1951, 1952, 1954, 1977, 1979, 1982, 1983, 1988, 1995, 1997, 1999, 2001, 2003, 2009 Websteed vun de Vereen (portugeesch) Disse Artikel is man blots en Stubben. Du kannst Wikipedia helpen un em verbetern.
Charade (op plattdüütsch so veel as „Scharaad“; dt. Titel: Charade) is de Titel vun en US-amerikaansche Kriminalkummedie ut dat Johr 1963. Cary Grant un Audrey Hepburn speelt de Hööftrullen. Speelbaas weer Stanley Donen. Wiel ehrn Skiurlaub beslutt de US-amerikaansche Regina Lampert, dat se sik vun ehrn Ehmann, en Swiezer, scheden laten will. Man, torüch in Paris finnt se ehr Wahnung leddig rüümt vör. De franzöösche Polizei vertellt ehr, dat ehr Ehmann all de Möbel apentlich veraukschoneert hett un denn oogenschienlich weglopen wull. Dorbi is he aver an de Siet maakt worrn. Bi em weer blots en lütte Tasch to finnen mit en poor Saken, as en Notizbook, mehrere Päss un en freemaakten Breef an sien Fro. Dorophen warrt Regina in en snaaksche Kriminalgeschicht verwickelt, de sik üm en Vörfall ut’n Tweeten Weltkrieg dreiht. Se warrt vun dree ehmolige Kriegskameraden bedrauht, de vun ehr 250.000 US-Dollar hebben wüllt, de se inst gemeensam bi en Goldroov in de Finger kregen harrn. Charly Lampert hett sien Kameraden aver över’t Ohr haut un dat Gold versteken, dat nu aver nich wedder opfuken deit. Ok en Mister Bartholemew vun de CIA kummt op Regina to un will, dat se för jem Spioneeren deit. Dorto kummt,
Charade (franzöösch charade „Woortradels“) betekent Scharaad, Radelsspeel mit pantomiemsch Dorstellen oder en sünnere Form vun Sülvenradels, Charade, US-amerikaansch Speelfilm ut dat Johr 1953, Charade, US-amerikaansch Speelfilm mit Cary Grant un Audrey Hepburn ut dat Johr 1963, Charade, kanaadsch animeerten Kortfilm ut dat Johr 1984, Charade, Musikgrupp ut de 1990er Johren, Daihatsu Charade, Automodell vun’n japaanschen Hersteller Daihatsu, Circuit de Charade, Rennstreck för Motorsport bi Clermont-Ferrand, Frankriek. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Corinthians betekent Corinthian FC, beröhmten Footballvereen in England twuschen 1882 un 1939, Sport Club Corinthians São Paulo, Footballvereen ut Brasilien SC Corinthians Alagoano, Footballvereen ut Brasilien („Sport Club Corinthians Alagoano“). Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Emiel Faignaert (* 10. März 1919 in Sint-Martens-Lierde; † 10. Mai 1980 in Gent) weer en belgisch Radrennfohrer. He weer Profi van 1940 bit 1950. Sien gröttste Spood weer de Gewinn vun de Flannern-Rundfohrt 1947. In dat glieker Johr keem he bi den Omloop Het Nieuwsblad up den tweeten Platz achter Albert Sercu. All tosommen kunn he 27 Radrennen winnen. Website Lierde Emiel Faignaert in de Datenbank vun Radsportseiten.net – hier wurrd sien Naam aber Faingnaert schreven
La Flèche Wallonne (so völ as: Walloonsch Piel, fläämsch: De Waalse Pijl) is en siet 1936 jährlich (mit Utnahm van 1940) in den walloonschen Deel vun Belgien utdragen Eendagsrennen, dat vun de Société du Tour de France veranstaltet wurrd. Dat klassisch Eendagsrennen hörr för dree Johr to de in 2005 nee inführt UCI ProTour, en Reeg vun de wichtigst Radrennen vun dat Johr. Siet 2001 hörrt dat Rennen to de Nahfolgereeg UCI World Tour. De walloonsch Piel gellt as een vun de wichtigst Fröhjohrsklassikers in’ Radsport, steiht aver jümmer en beten in Schadden vun dat noch bekanntere Rennen Lüttich-Bastogne-Lüttich, dat immer veer Daag later utdragen wurrn. Beid Rennen tosommen wurrd traditschonell as dat „weekend ardennais“ betekent. Nee’erdings wurr ok dat tovör stattfinnen Rennen Amstel Gold Race to de „Ardennen-Week“ rekent. In de eerst Johren funn dat ansprööksvull, dör dat hügelige Land vun den belgisch Ardennen führen Rennen tüschen Tournai un Lüttich statt un weer bit to 300 km lang. Bit 1986 wurrn wesselnd Strecken wählt, de nie länger as 150 km weer. Nah dat Regelwark vun de UCI dröfft dat Rennen siet Midden vun de 1990er Johren nich länger as 200 km ween. Siet eenig Johren is Charleroi de Startoort
John Paul Cusack (* 28. Juni 1966 in Evanston, Illinois) is en US-amerikaanschen Schauspeler, Filmproduzent un Dreihbookschriever. Sien Vadder Richard „Dick“ Cusack, as ok sien Broder un Süsters Ann, Bill, Joan un Susie weern oder sünd ok Schauspelers. Cusack hett al in sien Kindheit mit de Schauspeleree anfungen un hett al as Grundschöler den Piven Theatre Workshop in Chicago besöcht, de vun de Öllern vun sien Fründ Jeremy Piven grünnt weer. Mit twölf Johren stünn he al in en Theaterstück op de Bühne, hett „voice-overs“ för Warfspots maakt un weer in kommerzielle Spots to sehn. 1983 hett Cusack to’n eersten mol in en grötteren Hollywood-Produkschoon speelt, neemlich in de Film Class. Vun doran weer Cusack regelmatig in Filmen to sehn, de vör allen de jüngeren Tokiekers ansnacken schülln. Mit Filmen as The Sure Thing (1985) un Say Anything… (1989) is he to’n Teenager-Star worrn. Blangen sien Kinoprodukschonen weer Cusack ok noch an annere Projekten bedeeligt. 1988 hett he in Chicago de Theatergrupp „The New Criminals“ grünnt, för de he verschedene Shows produzeert hett un ok Speelbaas weer. Butendem hett he en Produkschoonsfirma ünner den Naam „New Crime Productions“, de ünner annern de Krimikummedie Grosse Pointe Blank produzeert hett, för den
Disraeli betekent Disraeli, Filmbiografie ut dat Johr 1929. Disraeli is de Familiennaam von Benjamin Disraeli (1804–1881), brietschen Earl, Schriever un Premierminister, Isaak D’Israeli (1766–1848), engelschen Schriever un Literaturhistoriker. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Michele Dancelli (* 8. Mai 1942 in Castenedolo, Provinz Brescia) is en ehmalger italieensch Radrennfohrer. Dancelli sien Profi-Karriere gung van 1963 bit 1974. He weer en Allrounder, dat heet, he kunn good Rundfohrten fohren, weer aber ok bi Eendagsrennen spoodriek. So kunn he elf Deelstrecken vun den Giro d’Italia un een bi de Tour de France winnen. Bi den Giro droog he 14 Daag lang dat Maglia Rosa un kunn de Rundfohrt 1970 up Platz 4 to Enn' bringen. Buterdem wunn he ok noch die Rennen Mailand–San Remo un La Flèche Wallonne. Landsmeesterschap: 1963 (Amateure) 1965 u. 1966 (as Profi) Tour de France: 1969 8. Deelstreck (Deel 2) Giro d’Italia: 1964: 2. Deelstreck; 1965: 1. u. 5. Deelstreck; 1967: 3. un 15. Deelstreck; 1968: 18. Deelstreck; 1969: 9. Deelstreck; 1970: 11., 13., 14. & 18. Deelstreck Mailand–San Remo: 1970 La Flèche Wallonne: 1966 1963-1966 Molteni 1967 Vitadello 1968 Pepsi Cola 1969-1970 Molteni 1971-1973 Scic 1974 Dreherforte (1976 G.B.C.-TV Color) http://www.radsportseiten.net/coureurfiche.php?coureurid=2574 Michele Dancelli in de Datenbank vun Radsportseiten.net] Michele Dancelli in de Datenbank vun de Tour de France (engelsch)
De Giro dell’Emilia is en italieensch Radrennen. De Giro dell’Emilia is en Eendagsrennen, dat siet 2005 to de UCI Europe Tour tellt un in de hööchste Kategorie 1.HC instuuft is. Dat Rennen wurr 1909 to'n eersten Mal utdragen un find siet dem meest in jedes Johr in' Oktober statt. De Kurs geiht rund um de Stadt Bologna in de Region Emilia-Romagna. Rekordsieger is de Italiener Costante Girardengo, de den Giro dell’Emilia fiev Mal wunnen hett. As eenzig düütsch Fohrer hett Jan Ullrich 2001 dat Rennen wunnen. Offiziell Websteed vun de Bedriever
Dat Berliner Slott, hüdigendags ok Berliner Stadtslott nömmt, weer de Hööftresidenz (Winterresidenz) vun de Markgreven un Kurförsten vun Brannenborg, later de Seet vun de Könige in oder vun Preußen un vun den Düütschen Kaiser. Dat hett up de Spreeinsel in den hüdigen Oortsdeel Berlin-Mitte vun Berlin stahn. Vun de Novemberrevolution vun 1918 af an is dat Slott as Museum bruukt wurrn, wieldes allerhand allerhand annere Inrichtungen dor Deele vun hüürt harrn, as de Kaiser-Willem-Sellschop un de Nootgemeenschop vun de düütsche Wetenschop. In'n Tweeten Weltkrieg hett dat Bowark duchtig wat afkregen. Man toeerst is dat for Utstellungen fudderhen bruukt wurrn. 1950 hett Walter Ulbricht beslaten, dat Slott scholl in'e Luft jaagt weern un an de Stäe scholl en groten Platz to'n Upmarscheern hen. Ulbricht weer dortieds Generalsekretär vun dat ZK vun de SED. Dat is denn ok vun'n 7. September bit to'n 30. Dezember so umsett wurrn. 1959 is denn ok noch dat lüttje Slott in'n Monbijoupark afreten wurrn, wat nich wiet weg weer. Vun 1973 bit 1976 is up den Grund vun dat Slott de Palast vun de Republiek boot wurrn, de midderwielen (2006-2008 ok al afreten wurrn is. 2007 hefft de Düütsche Bundsdag un dat Land Berlin beslaten, vun
Norbert Koof (* 13. September 1955) is en ehmalger düütsch Springrieder un nu Ünnernehmer. In de 1980er un 90er Johren fier he beachtlich sportliche Erfolge. De Hööchpunkt vun sien Karriere weer de Gewinn vun de Eenzelweltmeesterschap 1982 in Dublin up den Fuchswallach Fire. Mit dormals 26 Johren weer Norbert Koof de jüngste Eenzelweltmeester in' Springrieden vun all Tieden. Bi en Trainingsunfall in' Februar 1994 hett he sück den Rüggwirbel stuukt un is sietdem up en Rullstohl anwiest. De Verletzung für to en beroplich Neeorienteeren un he hett sien Riedanlaag to en Utbillenszentrum för Rieder un Peer utbaut. He tücht, traineert un verköfft dor vör allen jung Peer. Up dissen Hoff befind sück siet 2006 de Polizei-Landsriederstaffel NRW. Norbert Koof leevt tosommen mit sien Dochter in Willich. Weltmeesterschap 1982 in Dublin: Sülvermedaille Mannschap (tosommen mit Paul Schockemöhle, Peter Luther un Gerd Wiltfang) , Goldmedaille Eenzel up Fire 2 Europameesterschap: 1981 in München: Goldmedaille Mannschap up Fire 2 wiedere: dreemalig Rhiensch Meester Bericht över sien Unfall in dat Johr 1996 DNB-Katalog
Eduard „Edi“ Federer (* 20. Februar 1955 in Mühlbach am Hochkönig; † 30. Mai 2012 in Pfarrwerfen) weer en öösterrieksch Skispringer un Manager. Federer sien Karriere fung bi dat FIS-Springen an’ 3. Januar 1971 in Innsbruck an. He hett den Wettkamp up de Bergiselschanze dormals up den 73. Platz afslooten. Nahdem he an’ 6. Januar vun dat glieker Johr in Bischofshofen ok blots up Platz 64 springen dee, nehm he en internatschonal Pause vun dree Johren un is eerst weer to de Veerschanzentournee 1974 antreden. Bi de Veerschanzentournee 1974/75 reck he mit 874 Punkten den 2. Rang in de Gesamtwertung. Dat weer sein eenzig groot Spood. He kunn dorbi mit sien tweeten Platz bi dat Springen an’ 3. Januar 1975 in Innsbruck eerstmals un ok to’n eenzigen Mal in sien Loopbahn bi en Eenzelspringen up dat Podium kommen. Nah sien aktiv Karriere hett he en Sportmanagement-Ünnernehmen grünnd un weer van 1992 bit to de sien Rückträe vun dat Skispringen 2003 de Manager vun Andreas Goldberger. Dornah hett he as Manager dat poolsche Skisprungteam betrüet un weer de persönlich Manager vun Adam Małysz un Thomas Morgenstern, bevör he sück 2010 upgrund vun en Nerven-Erkrankung torüchtruck, an de he denn in’ Mai